V letih 1929-1941 je igral nogomet in hokej pri Iliriji v Ljubljani. Nastopil je na prvi uradni hokejski tekmi v Jugoslaviji odigrani leta 1932 v Kamniku med domačini in SK Ilirijo, bil je dolgoletni član hokejskega kluba Ilirije, kasneje je od 1948 igral za HK Partizan Beograd, s katerim je osvojil pet zaporednih naslovov prvaka v sezonah &lt;a href="Jugoslovanska%20hokejska%20liga%201950/51"&gt;1950/51&lt;/a&gt;, &lt;a href="Jugoslovanska%20hokejska%20liga%201951/52"&gt;1951/52&lt;/a&gt;, &lt;a href="Jugoslovanska%20hokejska%20liga%201952/53"&gt;1952/53&lt;/a&gt;, &lt;a href="Jugoslovanska%20hokejska%20liga%201953/54"&gt;1953/54&lt;/a&gt; in &lt;a href="Jugoslovanska%20hokejska%20liga%201954/55"&gt;1954/55&lt;/a&gt;. Za jugoslovansko reprezentanco je nastopil na več Svetovnih prvenstvih, tudi na prvem, ki se ga je jugoslovanska reprezentanca udeležila, leta 1939, ko je tudi dosegel prvi reprezentančni gol na Svetovnih prvenstvih. Po letu 1955, ko je prenehal biti aktivni igralec, pa je postal mednarodni hokejski sodnik in vodil tehnično organizacijo mnogih množičnih in drugih velikih športnih prireditev.